

БТ 633-1/2011

Дана 21.04.2011 године

Београд

            Агенција за привредне регистре, Регистратор туризма  на основу чл. 4. Закона о агенцији за привредне регистре (Службени гласник РС бр. 55/04), члана 51. и 52. Закона о туризму (Службени гласник РС бр. 36/09), члана 23. и 24. Закона о регистрацији привредних субјеката (Службени гласник РС бр. 55/04, 61/05), решавајући по захтеву за регистрацију промене у Регистар туризма, који је поднет од стране:

Име и презиме: Немања Васковић

ЈМБГ: 2010983170024

Адреса: Трг Ослобођења 1, Нови Бечеј, Србија,

доноси

**З А К Љ У Ч А К**

**ОДБАЦУЈЕ СЕ** захтев подносиоца за регистрацију промене података код туристичке агенције у Регистар туризма, уписане у Регистар привредних субјеката као

**TISATOURS DOO NOVI BEČEJ, TRG OSLOBOĐENJA 1**

**Матични број: 20656239**

**и то захтева за:**

* **Промену руководиоца туристичке агенције организатора  туристичких путовања,**

због неиспуњености услова из члана 22. став 1. тачка 4. Закона о регистрацији привредних субјеката у вези са чланом 51. став 3. и чланом 52. Закона о туризму.

Оставља се подносиоцу регистрационе пријаве рок од 5 дана од дана пријема овог закључка, а најкасније 30 дана од дана објављивања закључка на интернет страни Агенције, да исправи регистрациону пријаву у погледу регистрационе документације и да уз уплату половине износа накнаде која се плаћа за регистрацију, допуни документацију на начин наведен у образложењу закључка, под претњом пропуштања.

**О б р а з л о ж е њ е**

Подносилац захтева поднео је дана 12.04.2011 године захтев број БТ 633/2011, за регистрацију промене руководиоца туристичке агенције и уз њега доставио документацију заведену у потврди о примљеном захтеву БТ 633/2011.

Провeравајући испуњеност услова за регистрацију промене руководиоца туристичке агенције Регистратор је, сходно одредби члана 22. став 1. тачка 4. Закона о регистрацији привредних субјеката у вези члана 51. и члана 52. Закона о туризму („Службени Гласник РС”, број 36/09), и измена и допуна Закона о изменама и допунама Закона о туризму, који је објављен у Службеном гласнику РС од 23.11.2010. године, утврдио да иста не испуњава предвиђене услове из следећих разлога:

Одредбом члана 52. Закона о туризму, предвиђено је између осталог, да се лиценца издаје организатору путовања:

1) који има запослено најмање једно лице које испуњава услове из члана 50. став 2. овог закона;

4) чији оснивачи или лица која након оснивања приступе привредном друштву нису физичка лица којима је као предузетницима одузета лиценца, односно која су директно или индиректно имала контролно учешће у капиталу привредног друштва коме је одузета лиценца;

                   Одредбом члана 50. Закона происано је да туристичка агенција мора да има у сваком пословном простору, односно месту пословања у ком непосредно нуди на продају и продаје туристичка путовања једно запослено лице, са пуним радним временом, у својству руководиоца.

Лице из става 1. овог члана мора да:

1)                зна српски језик;

2)                познаје један страни језик;

3)                има најмање вишу стручну спрему туристичког, економског или другог друштвеног смера односно основне академске студије за рад код организатора путовања;

4)                има најмање средње образовање у четворогодишњем трајању туристичког, економског или другог друштвеног смера за рад код посредника;

5)                има радно искуство у туристичкој делатности у трајању од:

(1) три године за рад код организатора путовања;

(2) једну годину за рад код посредника.

Запослена лица која су у непосредном контакту са странкама морају да имају најмање средње образовање у четворогодишњем трајању и да познају најмање један страни језик.

Увидом у достављену документацију утврђено је да је достављена фотокопија уговора о раду за Бојану Дрмић, чије се именовање тражи као новог руководиоца туристичке агенције,што је супротно одредби члана 19. Закона о регистрацији привредних субкјаката.

Такође, утврђено је да није приложена потребна **потврда** да именованој каоодговорном лицу, **није изречена мера безбедности забране вршења делатности, позива и дужности**, то је исту потребно доставити.

  Даље, чланом  3. Уредбе о врсти и висини накнаде за регистрацију, евиденцију и друге услуге које пружа Регистар туризма који води Агенција за привредне регистре прописано је да накнада за регистрацију података у Регистар о туристичкој агенцији (промене регистрованих података, упис нових или брисање регистрованих података) износи уколико се односи на један податак, 1.000,00 динара;

Имајући и виду наведено, Регистратор туризма је донео одлуку као и изреци овог закључка и подносиоцу захтева остављена је могућност да у року од 5 дана од дана пријема, анaјкасније 30 дана од дана објављивања закључка на интернет страни Агенције, отклони утврђене недостатке тако што ће доставити доказе о испуњености услова прописаних Законом о туризму, и то:

* **Уговор о раду за Бојану Дрмић у оригиналу**
* **Потврда** **да руководиоцу као одговорном лицу**, **није изречена мера безбедности забране вршења делатности, позива и дужности**

уз обавезу додатног плаћања 50% (500,00дин) износа накнаде која се плаћа за одговарајућу регистрацију, прописану Уредбом о врсти и висини накнаде за регистрацију, евиденцију и друге услуге које пружа Регистар туризма који води Агенција за привредне регистре (Службени гласник РС 02/10),чиме задржава право приоритета раније поднете пријаве.

|  |  |
| --- | --- |
| ПОУКА О ПРАВНОМ ЛЕКУ:  Против овог закључка може се изјавити жалба  министру надлежном за послове туризма  у року од 8 (осам) дана од дана достављања закључка,  преко Агенције за привредне регистре. |  |
|  |
| РЕГИСТРАТОР ТУРИЗМА |
| \_\_\_\_\_\_\_\_\_\_\_\_\_\_\_\_\_\_ |
| Миладин Маглов |